Here is a page extracted from Wikipedia that may contain CSS, HTML, and a lot of unformatted text.

Title: Tecnecio
Content: O tecnecio (d'o griego, tekhnetos, artificial) ye un elemento quimico de numero atomico 43 situato en o grupo 7 d'a tabla periodica d'os elementos. Se simboliza como Tc.

Se tracta d'un metal de transición, color gris archent, radioactivo, que nomás s'ha trobato en muit chicotas cantidatz en a naturaleza (en primeras se pensó que no existiba en a naturaleza) y se puet obtener de forma sintetica. A suya principal aplicación ye en Medicina, en tecnicas de diagnostico.

Caracteristicas prencipals 
No tien isotopos estables y por tanto ye muit raro trobar-lo en a naturaleza. Os suyos estatos d'oxidación mas freqüents son +4, +5, +6 y +7.

O tecnecio ye un metal gris archent, que lentament pierde brillo en contacto con l'aire humedo. Baixo condicions oxidants s'obtiene tecnecio (VII) como pertecnectato, TcO4-, estando, igual que o ReO4-, muito menos oxidant que o permanganato, MnO4-. A quimica d'o tecnecio ye parellana a la d'o renio, mientres que a d'istos dos se diferencia prou d'a d'o manganés. O tecnecio se disuelve en augua rechia (mezcla de HNO3 y HCl), acido nitrico (HNO3) y acido sulfurico concentrato (H2SO4), pero no ye soluble en acido clorhidrico (HCl). Iste element inhibe muit bien a corrosión en l'acero, y ye un sobrebuen superconductor a temperaturas por debaixo d'os 11 K.

Referencias

Vinclos externos 

  webelements.com - Tecnecio
  environmentalchemistry.com - Tecnecio

Elementos quimicos
Metals de transición